Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 15.10.2013

 

S p r á v a
z kontroly  oddelenia vnútornej správy, správy bytov a nebytových priestorov
- referát vnútornej správy
___________________________________________________________________

Predkladá :                                                          	Materiál obsahuje :
---------------                                                                     -------------------------
Ing. Ján Dubravec                                                       	1. Návrh uznesenia
miestny kontrolór	                                  		2. Dôvodovú správu
								3. Správu

Spracovateľ :                                                       	Stanovisko právnej skupiny :
------------------	                                                     --------------------------------------
Ing. Ján Dubravec	                                  	           nie je potreba právneho
miestny kontrolór	                                                     posúdenia

Na rokovanie prizvať :
------------------------------
Ing. Ľubomír Baník,
poverený vedením
odd. VaI, odd. VS a
odd. byt. a nebyt. priestorov

Október 2013

Návrh uznesenia	

Miestne zastupiteľstvo  

A. schvaľuje  

Správu z kontroly  oddelenia vnútornej správy, správy bytov a nebytových priestorov - referát vnútornej správy

B. ukladá  

1/ Vypracovať smernicu pre riadenie autodopravy v podmienkach MÚ B-NM v súlade s novými právnymi predpismi v oblasti dopravy. 

				                            Zodpovedný: vedúci oddelenia
          						       Termín: 31.12.2013

2/ V príkazoch starostu MČ B-NM, vydaných na odstránenie zistených nedostatkov pri vykonanej inventarizácii na záver uviesť odsek, v ktorom sa ukladá prednostovi úradu povinnosť v termíne do mesiaca po nahlásení odstránenia zistených nedostatkov vykonať kontrolu, či tieto zistenia boli skutočne odstránené.

				                            Zodpovedný: prednosta MÚ B-NM
          						       Termín: podľa textu

a/  s pripomienkami

b/  bez pripomienok

Dôvodová správa

Na základe plánu kontrolnej činnosti útvaru miestneho kontrolóra MČ B-NM              na I. polrok 2013, schváleného  Miestnym zastupiteľstvom MČ B-NM  uznesením     č. 14/04 dňa  11.12.2012 a v súlade so Zásadami kontrolnej činnosti samosprávy MČ B-NM,  miestny  kontrolór s pracovníčkami útvaru kontroly vykonal kontrolu  oddelenia vnútornej správy, správy bytov a nebytových priestorov - referát vnútornej správy MÚ B-NM. 	Cieľom kontroly bolo preveriť materiálno - technické zabezpečenie činnosti MÚ B-NM ako výdavkov súvisiacich so správou a prevádzkou miestneho úradu za obdobie rokov 2011 a 2012, so zameraním na vykonávanie        a zabezpečovanie úloh v rozsahu vybraných činností, uvedených v rámcovej náplni oddelenia vnútornej správy.

S p r á v a 
z kontroly  oddelenia vnútornej správy, správy bytov a nebytových priestorov
- referát vnútornej správy
_________________________________________________________________

	Miestny kontrolór mestskej časti Bratislava - Nové Mesto s pracovníkmi útvaru kontroly vykonal na základe plánu kontrolnej činnosti útvaru miestneho kontrolóra MČ B-NM na I. polrok 2013, schváleného uznesením MZ MČ B-NM č. 14/04 dňa 11.12.2012 a v súlade so Zásadami kontrolnej činnosti samosprávy MČ B-NM, kontrolu oddelenia vnútornej správy, správy bytov a nebytových priestorov - referát vnútornej správy MÚ B-NM.
	Cieľom kontroly bolo preveriť materiálno - technické zabezpečenie činnosti MÚ B-NM ako výdavkov súvisiacich so správou a prevádzkou miestneho úradu za obdobie rokov 2011 a 2012, so zameraním na vykonávanie a zabezpečovanie úloh   v rozsahu vybraných činností, uvedených v rámcovej náplni oddelenia vnútornej správy.

Program kontroly bol zameraný na :

1. Fakturáciu za materiál a služby súvisiace s prevádzkou MÚ

2. Evidenciu príjmu materiálu na sklad MÚ a jeho výdaj

3. Vedenie agendy súvisiacej s autoprevádzkou MÚ

4. Evidencia a inventarizácia majetku

	Stav na úseku činnosti kontrolovaného referátu  bol zisťovaný  nepriamou  kontrolou, t.j. štúdiom predložených dokladov, súvisiacich s predmetom kontroly, ako aj priamou kontrolou v súvislosti s evidenciou a inventarizáciou majetku.

	Porovnaním zisteného skutočného stavu so stavom požadovaným bolo zistené, že kontrolované činnosti boli zabezpečované nasledovne :

k bodu 1/

	Kontrola fakturácie za materiál a služby súvisiace s prevádzkou MÚ bola zameraná na úplnosť dokladov preukazujúcich opodstatnenosť čerpania výdavkov, zaraďovanie účtovných prípadov podľa ekonomickej klasifikácie, vykonávanie finančnej kontroly v zmysle príslušného právneho predpisu a ostatné súvislosti, kde boli zistené nasledovné skutočnosti  :
	Na rok 2011 boli pre "Správu obecného úradu" rozpočtované bežné výdavky na materiál a služby /pol. 633/ v objeme 64.632,- € a čerpané boli vo výške 61.961,07 €. V súvislosti s čerpaním predmetných výdavkov bezhotovostne boli   dodávateľské faktúry za sledované obdobie preverené spôsobom náhodného výberu, kde bolo zistené :   
Na interiérové vybavenie - 633001 bolo rozpočtovaných 10.561,- € a čerpaných bolo 10.559,69 €. Bol zakúpený nábytok, koberce do kancelárií MÚ, interiérové vybavenie obradnej siene na Krížnej ul. /bývalá konská železnica/ a iné vybavenie, ako :
- fa č. 110100687 - vo výške 1.207,76 € za nákup nábytku do kancelárie stavebného úradu priamym zadaním,
- fa č. 2011/071 - vo výške 330,- € za nákup 4 ks kancelárskych kresiel priamym zadaním,
- fa č. 1010001326 - vo výške 2.060,23 € za nákup koberca do kancelárie č. 111      /5 miestností/ priamym zadaním
- fa č. 110100289 - vo výške 438,72 € za nákup kancelárskeho kresla pre starostu MČ B-NM  priamym zadaním
- fa č. 2011032 - vo výške 599,20 € za dodávku a montáž vertikálnych žalúzií             v sobášnej sieni na Krížnej ul., s doložením 3 cenových ponúk,
- fa č. 110100182 vo výške 666,38 € za nákup kancelárskeho nábytku /p.Štefková/  priamym zadaním.
	Na telekomunikačnú techniku - 633003 boli schválené finančné prostriedky vo výške 1.131,- € a čerpané boli vo výške 1.111,15 €. Jednalo sa o dodanie telefónnych prístrojov v rámci telekomunikačných prác /napr. fa č. 44/2011, 8/2011    a i./. Bola doložená objednávka na vykonanie údržbárskych prác, schválená starostom MČ B-NM a faktúra obsahovala rozpis vykonaných prác a dodaného materiálu.
	Rozpočet na prevádzkové stroje, prístroje, zariadenia, techniku a náradie -633004 bol schválený vo výške 1.963,- € a čerpaný bol vo výške 1.870,43 €. Išlo       o nákup digitálnych fotoaparátov pre odd. VP. Čerpanie uvedenej položky bolo  prevažne formou  hotovosti cez pokladňu MÚ. 	
	Na špeciálne stroje, prístroje, zariadenie, techniku a náradie - 633005 bolo čerpaných 122,35 €  pre oblasť požiarnej ochrany.
	Na všeobecný materiál - 633006 bol schválený rozpočet vo výške 34.302,- €  a čerpanie predstavovalo čiastku 33.920,19 €. Jednalo sa prevažne o nákup kancelárskeho materiálu, čistiacich prostriedkov, kopírovacieho papiera a iného materiálu. Dodávateľ kancelárskych potrieb a čistiacich potrieb bol vybraný v on-line výberovom konaní, ktoré pre MČ B-NM realizovala firma E - aukcie s r. o., BA. Kontrolnej skupine boli predložené doklady, súvisiace s predmetnou elektronickou aukciou, konanou dňa 26.5.2011 /pozvánka na E - aukciu, 3 cenové ponuky, protokoly o priebehu a výsledkoch E - aukcie a i./. S uchádzačom, ktorý zadal ekonomicky najvýhodnejšiu cenovú ponuku /Xepap s r.o., Zvolen/ bola uzatvorená kúpna zmluva č. 90/2011 MČ BA NM na dobu určitú do 31.12.2011. Predmetom uvedenej kúpnej zmluvy bola dodávka tovaru /kancelárske potreby/, a to v rozsahu sortimentu tak, ako je uvedený v ponukovom a kompletnom cenníku dodávateľa. Dodatkom č.1 sa zmluvné strany v súlade s čl. VIII. bodu 5. predmetnej zmluvy dohodli na predĺžení doby trvania zmluvného vzťahu, a to do 31.12.2012. 
	V súvislosti s vyššie uvedeným bolo zistené, že do 31.12.2010 kancelársky tovar, hygienické potreby, papier a kancelársku techniku dodával Attrack-Kerobaj, BA na základe kúpnej zmluvy č. 327/2002. Kontrolou bolo preukázané, že predmetné dodávky boli dodávateľom Attrack-Kerobaj zabezpečené aj po uplynutí dohodnutej doby zmluvného vzťahu, a to v čase od 1.1.2011 do 20.6.2011 priamym zadaním    /fa č. 12/2011 v sume 4.785,92 € a i./. 
	Preverením fakturácie za nákup kancelárskeho materiálu, hygienického           a čistiaceho materiálu pre MÚ B-NM, DJ, KD a Školak klub v štvrťročných intervaloch  bolo zistené, že k faktúram bola doložená objednávka, schválená starostom MČ       B-NM a doklad, preukazujúci vykonanie predbežnej finančnej kontroly. Bolo zistené, že prevzatie tovaru nebolo potvrdené kupujúcim na dodacom liste, resp. na faktúre     v zmysle zmluvne dojednaných podmienok /fa č. 1104100586, fa č. 1104100587/, na čo bol poverený zamestnanec upozornený v priebehu vykonávania kontroly. 
	Ďalej bolo v rámci položky všeobecný materiál zabezpečené :
- fa č. 2011/079 - vo výške 600,72 € za nákup informačnej vitríny MČ. Nákup bol realizovaný priamym zadaním na základe objednávky, 
- fa č. 11/A/0017 za zavlažovacie vegetačné nádoby v celkovej výške 10.506,- €,      z toho výdavky na všeobecný materiál /pol. 633006/ vo výške 5.280,- € a na  všeobecné služby /pol. 637004/ vo výške 5.226,- €. Dodávka materiálu a služieb bola zabezpečená na základe ZoD č. 70/2011, uzatvorenej dňa 28.4.2011 na dobu určitú do 31.12.2011. Zhotoviteľ bol vybraný v procese verejného obstarávania, ktorého predmetom bola dodávka 20 ks vegetačných nádob vrátane výsadby, výsadba 82 ks vegetačných nádob, výsadba 1 ks pyramídy. 
- fa č. 21/2011 - vo výške 201,60 € za kvety k sobášnym obradom. Zabezpečenie bolo na základe polročných objednávok podľa pokynov vedúcej matričného úradu, 
- fa č. 2911041378 vo výške 1.383,07 €, z toho na všeobecný materiál vo výške 770,45 € za nákup toneru /fy eD system Slovakia s r. o., BA/.	
	Na knihy, časopisy, noviny - 633009 predstavovalo čerpanie výdavkov v sume 3.864,39 € oproti schválenému rozpočtu vo výške 4.881,- €. Jednalo sa o nákup dennej tlače, kníh a rôznych príručiek /Verejné obstarávanie, Dobrý deň samospráva, Zbierka zákonov, Personálny a mzdový poradca a i./.
	V rámci výdavkov na nákup pracovných odevov, obuvi a pracovných pomôcok - 633010 bolo v hotovosti čerpaných 138,26 € oproti rozpočtu vo výške 652,- €.
 	Na nákup potravín - 633011 bolo v hotovosti čerpaných 1.267,89 € oproti schválenému rozpočtu 1.270,- € /minerálka pre zamestnancov MÚ/.
	Na rok 2012 bol rozpočet bežných výdavkov na materiál a služby pre kontrolovaný subjekt schválený v objeme 50.226,- € a čerpanie bolo vo výške 48.748,62 €, čo  oproti minulému roku predstavovalo zníženie výdavkov o 13.212,- €. Čerpanie podľa jednotlivých podpoložiek bolo nasledovné : 
	Na interiérové vybavenie - 633001 bolo rozpočtovaných 7.888,- € a čerpaných bolo 7.887,55 €. Jednalo sa o nákup nábytku, kobercov do kancelárií MÚ, regálov      a iného vybavenia ako napr. : fa č. 2127002226 vo výške 476,05 € - nákup kobercov, fa č. 2127002214 vo výške 408,60 € - nákup kobercov, fa č. 120100086 vo výške 2.682,35 € - policové regály do registratúrneho strediska MÚ B-NM a i..  
	Na telekomunikačnú techniku - 633003 boli schválené finančné prostriedky vo výške 1.011,- € a čerpané boli vo výške 589,20 €. Z uvedenej sumy bolo čerpaných 461,40 € za mikrovlnné spojenie prenosu dát medzi bývalou Konskou železnicou       a MÚ B - NM /fa č. 19-2012/. Kontrolou fakturácie neboli zistené nezrovnalosti.
	Rozpočet na prevádzkové stroje, prístroje, zariadenia, techniku a náradie - 633004 bol schválený vo výške 1.182,- € a čerpaný bol vo výške 784,79 €. Čerpanie bolo formou hotovosti cez pokladňu MÚ /ventilátor, el. ohrievač, varná kanvica a i./. 	Na špeciálne stroje, prístroje, zariadenie, techniku a náradie - 633005 bolo čerpaných 251,17 €. Išlo o dodanie a montáž 3 ks hasiacich prístrojov a piktogramov do budovy bývalej Konskej železnice. 
	Na všeobecný materiál - 633006 bol schválený rozpočet vo výške 25.252,- €  a čerpaný bol vo výške 25.251,56 €, fa č. 1204100973 vo výške 4.419,82 €                - kancelársky materiál, fa č. 1204100692 vo výške 3.194,02 € - čistiace prostriedky, fa č. 1204100456 vo výške 284,57 e - papier, fa č. 27/2012 vo výške 264,60 € - kvety a i. materiál.
	Na knihy, časopisy, noviny - 633009 predstavovalo čerpanie výdavkov vo výške  3.907,55 € oproti schválenému rozpočtu vo výške 3.908 €.
	V rámci podpoložky 633010 - nákup pracovných odevov, obuvi a pracovných pomôcok  bolo v hotovosti čerpaných 158,51 € oproti rozpočtu vo výške 232,- €.
 	Na nákup minerálky - potraviny - 633011 bolo v hotovosti čerpaných 774,71 € oproti schválenému rozpočtu 1.000,- €. 	
	Preverením bolo zistené, že faktúry za materiál a služby za sledované obdobie  boli  na preverovanom oddelení zaevidované v knihe faktúr od 18.10.2011. Evidencia faktúr do 17.10.2011 nebola kontrolnej skupine predložená z dôvodu jej straty.
	Kontrolná skupina na základe vyššie uvedených zistení v súvislosti s verejným obstarávaním neodporúča prijímať nápravné opatrenie, nakoľko od nadobudnutia účinnosti internej smernici k verejnému obstarávaniu /1.8.2012/, kontrolovaný subjekt postupoval pri zabezpečovaní materiálu a služieb v súlade s ňou.

k bodu 2/

	Kontrolou zabezpečenia uskladnenia, výdaja a vyúčtovania kancelárskeho a čistiaceho materiálu v sklade materiálno-technického zásobovania Miestneho úradu Bratislava-Nové Mesto a zabezpečenia vybavovania pracovísk kancelárskou technikou a pracovnými pomôckami formou drobného nákupu bolo preverené administratívne zabezpečenie vedenia skladu MTZ a skladu DHM.
	Skladové zásoby sa jednorázovo spotrebúvajú a následne obnovujú. Súvisia s bežnou prevádzkovou činnosťou a nie sú určené na dlhodobé používanie. Materiál daný na sklad je vedený na analytických účtoch podľa druhu zásob a podľa jednotlivých skladov. Prostredníctvom skladu sa účtuje o prírastkoch a úbytkoch zásob.
	Preverením príjmu tovaru, resp. materiálu na sklad bolo zistené, že tento je zaznamenávaný na očíslovanom doklade – príjemke s uvedením evidenčného čísla tovaru, názvu tovaru, množstva, ceny a číslom dodávateľskej faktúry, resp. dodacieho listu. Príjemky obsahujú meno  zodpovedného pracovníka, ktorý tovar prevzal a vyhotovil príjemku, resp. menom nadriadeného pracovníka, ktorý uvedenú operáciu schválil. Príjemky sú označené druhom skladu a odovzdávajú sa mesačne k zaúčtovaniu na referát účtovníctva.	
	Preverením výdaja tovaru, resp. materiálu zo skladu bolo zistené, že zodpovedný pracovník spracúva výdaj v členení podľa druhu skladu. Pri vyskladnení zásob materiálu zo skladov je použitá cena pri ocenení prírastku na sklad. Výdajky zo skladov sa odovzdávajú k zaúčtovaniu na referát účtovníctva.

Sklad MTZ MÚ

	Kontrolou príjmov a výdajov v sklade MTZ boli preverené podľa jednotlivých mesiacov príjemky, výdajky, faktúry, dodacie listy a rekapitulácie stavu zásob v sklade v členení na kancelársky materiál a čistiaci materiál. Materiál bol vydávaný na základe žiadaniek podľa jednotlivých útvarov /i detské jasle, kluby dôchodcov, sklady CO a Školak klub/. Materiál bol objednávaný  u firmy Xepap, spol. s r.o. na základe kúpnej zmluvy a dodatku k nej /účinnosť do 31.12.2012/, ktorou sa predávajúci zaväzuje postupne dodávať kupujúcemu na základe jeho jednotlivých objednávok kancelárske potreby v rozsahu sortimentu ako je uvedený v ponukovom cenníku a kompletnom cenníku. Ponukový cenník je výsledkom elektronickej aukcie, konanej dňa 26.5.2011.
Údaje z predloženej dokumentácia boli porovnané s kontom účtu 112 001 – Materiál na sklade. Rozdiely zistené neboli.
	V roku 2011 bol počiatočný stav v sume 361,27 €. Nákup materiálu sa v uvedenom roku uskutočnil v čiastke 20.767,70 €. Výdaj materiálu zo skladu bol v hodnote 20.614,62 €.
	V roku 2012 bol počiatočný stav materiálu v sklade MTZ v hodnote 514,35 €. Materiál bol nakúpený v čiastke 27.612,83 € a vydaný v čiastke 27.324,97 €.
	Kontrolou zúčtovania všeobecného materiálu, ktorý bol vydaný na úsek Matriky, Evidencie obyvateľstva, Štátneho fondu rozvoja bývania a Školského úradu /prenesený výkon štátnej správy/ bolo zistené, že tento bol zúčtovaný do výnosov Úradu Ministerstva vnútra SR, Ministerstva výstavby a regionálneho rozvoja SR a Hlavného mesta SR.
	
Sklad DHM MÚ

	Preverením zúčtovania drobného hmotného majetku /170,- € - 1.700,- €/ boli  preverené príjemky, výdajky, dodacie listy a dodávateľské faktúry, ktoré boli porovnané s kontom účtu 112 04.
 V roku 2011 sa jednalo o obstaranie, t.j. nákup a príjem materiálu v celkovej hodnote 32.550,28 €. V uvedenej hodnote bol materiál aj vydaný.
	V roku 2012 sa jednalo o nákup a príjem materiálu v celkovej hodnote 24.993,49 €. V uvedenej hodnote bol materiál aj vydaný.
Kontrolná skupina preverila doklady, súvisiace s nákupom a výdajom DHM, t.j. interné účtovné doklady /ID - žiadanka na objednávku, objednávka, resp. zdôvodnenie objednaného tovaru/, ako i dodacie listy a dodávateľské faktúry, súvisiace s internými dokladmi. Zároveň bolo preverené i vykonanie predbežnej kontroly podľa zákona č.502/2011 Z.z..

Rok 2011:

ID č.14, fa č.29 – 27.01.2011
Prenosný počítač pre starostu v hodnote 889,49 € /eD systém Slovakia, s.r.o./

ID č.46, fa č.187 - 14.3.2011
Sektorový nábytok v hodnote 189,60 € /KOVOTYP, s.r.o./ do kancelárie č.413
ID č.57, fa č.305 – 30.03.2011
Kancelárske kreslo v hodnote 438,72 € /KOVOTYP, s.r.o./ na sekretariát starostu
ID č.88, fa č.376 – 29.04.2011
Imobilizér do áut /4 ks malý a 4 ks veľký/ v hodnote 2.380,32 € /MARKON,s.r.o./
ID č.96, fa č.456 – 10.05.2011
Telefónne prístroje v budove MÚ v  hodnote 298,- € /Švajdlenka Miroslav/ 
ID č.96, fa č.451 – 28.04.2011
Prezentačný a ochutnávkový stolík /MS v ľadovom hokeji/ v hodnote 247,10 €

ID č.103, fa č.558 – 18.05.2011
Nákup koberca na Matriku v hodnote 220,18 € /JUTEX Slovakia/
ID č.111, fa č.378,417,449,450, – 31.05.2011
Výpočtová technika v celkovej hodnote 2.752,53 € /eD systém Slovakia, s.r.o./
ID č.119, fa č.527 – 31.05.2011
Koberce do kancelárií na I.poschodí /5 miestností/ /JUTEX Slovakia, s.r.o./ v celkovej hodnote 2.060,23 €
ID č.124, fa č. 714 - 23.02.2011
Kancelársky nábytok do 5 miestností na I.poschodí /KOVOTYP, s.r.o./ v celkovej hodnote 2.674,66 €
ID č.128, fa č.708 – 24.06.2011
Samozavlažovacie vegetačné nádoby /20 ks/ v celkovej hodnote 5.280,- € /KULLA/
ID č.138, fa č.771 – 30.06.2011
Okenná klimatizácia pre výpočtovú techniku v hodnote 585,40 € /Chladenie a klimatizácia s.r.o./
ID č.143, fa č.821 – 14.07.2011
Kancelárske stoličky, 10 ks, v hodnote 564,30 € /KOVOTYP s.r.o./
ID č.146, fa č.850 – 20.07.2011 
Nábytok do kancelárie č.,607 v celkovej hodnote 1.207,76 € /KOVOTYP, s.r.o./
ID č.148, fa č.772 – 22.07 2011
Informačná vitrína MÚ v hodnote 1.802,16 € /NOAT, s.r.o./
ID č.160, fa č.901 – 08.08.2011
Nerezové várnice v hodnote 1.559,04 € pre KD /GASTROLUX, s.r.o.-cenová ponuka/
ID č.161, fa č.929,934 – 10.08.2011
Komponenty do počítača v hodnote 1.598,08 € /eD systém Slovakia,s.r.o./
ID č.165, fa č.1029 – 31.08.2011
Kancelárska stolička /2 ks/ a skriňa v hodnote 203,88 €  /KOVOTYP, s.r.o./
ID č.170, fa č.1036 – 31.08.2011
Fotoaparát v hodnote 498,54 € pre sekretariát starostu /eD systém Slovakia, s.r.o./
ID č.171, fa č.1007 – 31.08.2011
Obstaranie tlačiarní v hodnote 544,43 € /eD systém Slovakia, s.r.o./
ID č.182, fa č.1063 – 20.09.2011
Kuchynská linka na mieru v KD Zlatý dážď v hodnote 2.030,- € /HOLZZ - Ľ.Gavula -cenová ponuka/
ID č.189, fa č.1105 – 26.09.2011
Mikrovlnka a umývačka – KD Zlatý dážď v hodnote 499,- € /G-Sanita, s.r.o./
ID č.190, fa č.1169 – 28.09.2011
Výdajník pitnej vody pri Matrike v hodnote 200,- € /AQUA SAT, J.Hurta/
ID č.208, fa č.1214 – 12.10.2011
Počítačové komponenty v hodnote 764,54 € /eD systém Slovakia, s.r.o./
ID č.209, fa č.1203 – 12.10.2011
Kancelárska klimatizácia pre Matriku v hodnote 399,- € /EURONICS TPD/
ID č.265, fa č.1367 – 28.11.2011
Informačná vitrína určená na Slanec v hodnote 600,72 € /NOAT, s.r.o./
ID č.265, fa č.1374 – 28.11.2011
Čerič vody pre kultúru a šport MÚ v hodnote 591,60 € /D Alarm, s.r.o./
ID č.321, fa č.1580 – 21.12.2011
Skrine pre Matriku v hodnote 458,16 € /KOVOTYP, s.r.o./

ID č.346, fa č.1677 – 30.12.2011
Prenosné ozvučenie – projekt ZŠsMŠ Odborárska v hodnote 270,- €                     /MK HLAS, s.r.o/, doložená zápisnica z prieskumu trhu podpísaná riaditeľkou školy, objednávku pripravil Školský úrad 

Rok 2012:

ID č.40, fa č.382,383  – 21.03.2012 
Počítačové zostavy, elektronika v hodnote 6.493,- € /firma DUMAKOL, s.r.o./ a stôl v hodnote 388,- € /firma MERANT, s.r.o./ - projekt ZŠsMŠ Odborárska „Spoznajme sa navzájom“
ID č.49, fa č.439 – 30.3.2012
Počítačové zostavy pre ZŠsMŠ Odborárska /projekt/ v hodnote 1.000,- € /firma DUMAKO, s.r.o./ - prieskum trhu
ID 163, fa č.1143 - 27.08.2012 
Kancelárske kreslo v hodnote 178,- € /Aleza Interiér, s.r.o./, bez objednávky, do miestnosti č.726 
ID č.163, fa č.1162 – 27.08.2012 
Skriňa kovová v hodnote 216,- €  /AJ Produkt, a.s./ do kancelárie č.726 
ID 167 – 30.08.2012
Smetné koše /Adamont, s.r.o./ v hodnote 3.600,- € na základe objednávky č.241/2012 - z grantu „TESCO STORES“
ID 525, fa č.1229 – 31.08.2012
Multifunkčné zariadenie v hodnote 525,20 € prijaté na sklad výpočtovej techniky     /eD systém/, pridelené inv. číslo,  prieskum trhu 
ID 181, fa č.1309 – 14.09.2012
Kovová skriňa  v hodnote 183,60 € /Adamont, s.r.o./ do miestnosti 11, 
ID 182, fa č.1308 – 14.09.2012
Koberec v hodnote 681,77 € /ADAMONT, s.r.o./ do miestnosti č.214
ID č.192, fa č.1229 – 28.09.2012
Multifunkčné zariadenie v hodnote 525,20 € prijaté na sklad výpočtovej techniky     /eD systém/, pridelené inv. číslo 
ID č. 203, fa č.1409 – 28.09.2012
Počítač zložený z komponentov v hodnote 2.171,22 € prijatý na sklad výpočtovej techniky /eD systém/, prieskum trhu bol vykonaný, pridelené inv. číslo
ID č.215, fa č.1544 – 29.10.2012
Notebok pre Sociálnu výdajňu v hodnote 672,- € /eD systém/, bol vykonaný prieskum trhu, pridelené inv. číslo a zavedená inv. karta
ID č.227, fa č.1491 – 14.11.2012
Recepčný pult vrátane skriňovej zostavy v hodnote 648,- € /Aleza interiér, s.r.o./, bolo pridelené inv. číslo, prieskum trhu
ID č.243, fa č.1708 - 26.11.2012
Počítač zložený z komponentov v hodnote 2.845,28 € /eD systém/ prijatý na sklad výpočtovej techniky, bolo pridelené inv. číslo, prieskum trhu
ID č.244, fa č.1631 – 26.11.2012
Mikrovlnný systém pre Konskú železnicu v hodnote 461,40 € /Vladimír Herman-HERY/, pridelené inv. číslo, bol vykonaný prieskum trhu
ID č.245, fa č.1713 – 27.11.2012
Dodanie pultu do podateľne v hodnote 759,- € /Daniel Bartalský/, pridelené inv. číslo, vykonaný prieskum trhu
ID č.250, fa 1735 – 28.11.2012
Koberec  v hodnote 320,98 € /BRENO, s.r.o./ do miestnosti č.215, pridelené           inv. číslo, vykonaný prieskum trhu 
ID č.251, č.fa 1741 – 28.11.2012
Scaner v hodnote 916,68 € /eD systém/ prijatý na sklad výpočtovej techniky, pridelené inv. číslo, prieskum trhu
ID č.251, fa č.1742
Laserová farebná tlačiareň v hodnote 1.094,51 € /eD systém/ pre architekta MČ      B-NM, prieskum trhu, pridelené inv. číslo
ID č.290, fa č.1866 – 19.12.2012
Koberec v hodnote 338,26 € do miestnosti 215 – Matrika /BRENO, s.r.o./, prieskum trhu, pridelené inv. číslo, výdajka bez podpisu 
ID č.290, fa č.1850 – 19.12.2012
Koberec v hodnote 408,60 € /miestnosť č.208 Matrika,  výdajka bez podpisu,  /BRENO, s.r.o./, pridelené inv. číslo, prieskum trhu
ID č.311, fa 1894 – 21.12.2012
Viazací stroj v hodnote 173,28 € /Xepap, s.r.o./ - Matrika, pridelené inv. číslo 
ID č.311, fa č.1896 – 21.12.2012
skriňa policová v hodnote 442,66 € /Xepap, s r.o./ - Matrika, inv. číslo pridelené, prieskum trhu
ID č.321, fa č.1887 – 31.12.2012
Koberec v hodnote 476,05 € /BRENO, s.r.o./ do miestnosti č.405 , inv. číslo pridelené, prieskum trhu
	Kontrolná skupina hodnotí stav na uvedenom úseku činnosti oddelenia vnútornej správy za postačujúci i napriek zisteným drobným nedostatkom /objednávka, výdajka, resp. evidencia skladových zásob MTZ v čase nástupu nového zamestnanca v roku 2011/.
	Kontrolou zúčtovania vydaného kancelárskeho materiálu a DHM neboli zistené nedostatky. Materiál vydaný na úsek Matriky, Evidencie obyvateľstva, Štátneho fondu rozvoja bývania a Školského úradu MČ B-NM  boli zúčtované do výnosov Úradu Ministerstva vnútra SR, Ministerstva výstavby a regionálneho rozvoja SR a Hlavného mesta SR Bratislavy. 
	Pridelenie inventarizačných čísiel a zavedenie inventarizačných kariet je predmetom kontroly súvisiacej s bodom č.4/, t.j. evidenciou a inventarizáciou majetku.	
	Aplikácia zákona č.25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov v podmienkach MÚ MČ B-NM je predmetom kontroly súvisiacej s bodom č.1/, t.j. fakturáciou za materiál a služby súvisiace s prevádzkou budovy MÚ.

k bodu 3/

	Vykonanou kontrolou dokladov, preukazujúcich zabezpečenie činností, súvisiacich s autoprevádzkou Miestneho úradu Bratislava – Nové Mesto za sledované obdobie, bolo zistené nasledovné: 
	Prepravu osôb a tovaru pre služobné účely na Miestnom úrade Bratislava – Nové Mesto zabezpečuje 5 osobných motorových vozidiel. Dve motorové vozidlá, ktoré sú dispozične používané, sú pridelené pre oddelenia, zabezpečujúce výkon prác aj v teréne. Je to oddelenie územného konania a stavebného poriadku, ktoré má pridelené motorové vozidlo Škoda Felícia EČ BA 267 EN, rok výroby 1996 a oddelenie výstavby a investícií, ktoré má pridelené motorové vozidlo Škoda Fabia EČ BA 724 JG, rok výroby 2003. Tri motorové vozidlá sú riadené vodičmi                  z povolania. Jedno motorové vozidlo Škoda SUPERB EČ BA 840 UG, rok výroby 2008, zabezpečuje prepravu starostu mestskej časti, druhé vozidlo Škoda OCTAVIA EČ BA 952 UX, rok výroby 2008, zabezpečuje prepravu osôb ostatných oddelení Miestneho úradu a tretie vozidlo Škoda Fabia Combi EČ BA 832 JA, rok výroby 2003, je zaradené na oddelení sociálnych služieb MÚ B-NM, kde zabezpečuje rozvoz stravy pre dôchodcov a sociálne odkázaných ľudí. 
	Vnútornou normou miestneho úradu Bratislava – Nové Mesto, ktorá usmerňuje používanie služobných motorových vozidiel, je „Smernica na používanie služobných motorových vozidiel“, ktorá bola vydaná dňa 30.6.2011. Smernica vo svojich 8-mich článkoch určuje okrem iného, postup pri vyplňovaní žiadaniek na prepravu a ich podpisovanie, používanie dispozičných služobných motorových vozidiel, povinnosti vodiča, povinnosti prepravovaných osôb, pohonné hmoty a mazadlá – určovanie a evidencia spotreby a záverečné ustanovenie. Uvedená  Smernica popisuje povinnosti zodpovedných osôb len rámcovo, nevymedzuje  povinné parkovanie motorových vozidiel v areáli miestneho úradu, odovzdávanie kľúčov od motorových vozidiel na určené miesto, zodpovednosť za vydávanie príkazov na jazdu a kontrolu uskutočnených jázd, povinnosti prevádzkovateľa motorového vozidla, kontrola motorových vozidiel a opravy a údržba motorových vozidiel. Z vyššie uvedeného vyplýva, že predmetná Smernica v niektorých článkoch nie je v súlade so zákonom č. 8/2009 Z.z. o cestnej premávke a o doplnení niektorých zákonov.
	  Jednou z povinností vodičov služobných motorových vozidiel je absolvovať    v predpísaných termínoch povinné školenie z oblasti dopravných predpisov               a zdravotnej pomoci. Školenie zabezpečuje prevádzkovateľ motorového vozidla. V roku 2011 bola na základe výberového konania, vykonaného prieskumom trhu z troch oslovených subjektov, vybraná autoškola TOMI – Anton Bobák, Mlynské Nivy č.31, Bratislava, ktorá predložila najnižšiu cenovú ponuku za preškolenú osobu, a to 15,- €. Školenie dňa 22.9.2011absolvovali vodiči z povolania /v tom čase štyri osoby/ a 10 osôb z oddelení, kde je pridelené motorové vozidlo s oprávnením vedenia dispozičného služobného motorového vozidla. 
	Obdobne v roku 2012 na základe výberového konania opakovane uspela autoškola TOMI – Anton Bobák, ktorá vyškolila dňa 30.10.2012 troch vodičov z povolania a 9 osôb, oprávnených k vedeniu dispozičného služobného motorového vozidla. K uvedeným školeniam boli odkontrolované faktúry, prezenčné listiny           a rozsah preškolenia a zodpovedná osoba za preškolenie. Pri kontrole neboli zistené nedostatky, avšak kontrola odporúča vyhotoviť pre potreby prevádzkovateľa kópie osvedčení o absolvovaní povinného preškolenia z dôvodu kontroly a pre potrebu Inšpektorátu práce. 
	V zmysle § 86, zákona č.8/2009 Z.z. o cestnej premávke a o doplnení niektorých zákonov, je povinnosťou vodičov absolvovať lekársku prehliadku v termínoch určených prevádzkovateľom vozidla. Podľa vyjadrenia zodpovedného referenta pre autodopravu na Miestnom úrade, všetci vodiči absolvovali lekársku prehliadku, o čom predložili doklad od lekára, ktorého kópia nie je k dispozícii na miestnom úrade.
	Pracovné povinnosti vodičov motorových vozidiel sú uvedené v čl. 5 „Smernice na používanie služobných motorových vozidiel“, pričom sú vymedzené len heslovite, bez určenia termínov vykonania, prípadne vyvodenia zodpovednosti za porušenie. S vodičom musí byť uzatvorená zmluva o poistení zodpovednosti za škody, spôsobené prevádzkou služobného motorového vozidla. Kópie týchto zmlúv nie sú k dispozícii u zodpovedného referenta pre autodopravu na Miestnom úrade. Hmotná zodpovednosť za zverené motorové vozidlo je riešená preberacím a odovzdávacím protokolom motorového vozidla. Ich kontrolou možno konštatovať, že v predpísanej evidencii sú vedené zápisy vždy pri zmene vodiča motorového vozidla aj s poznámkami o kompletnosti výbavy, prípadne dodržania normy spotreby pohonných hmôt. Pri poskytnutých dispozičných služobných motorových vozidlách je za technický stav a prevádzku vždy zodpovedný len jeden vodič, ktorý má s miestnym úradom podpísanú písomnú zmluvu. Vodiči majú prevádzkovateľom motorových vozidiel určené parkovacie miesto v krytých garážových priestoroch. V prípade potreby parkovania motorového vozidla mimo určeného parkovacieho miesta smernica popisuje povinnosť vodiča motorového vozidla získať povolenie na parkovanie od zodpovedného pracovníka prevádzkovateľa. Kontrolou vyššie uvedeného neboli zistené nedostatky.
	Použitie služobného motorového vozidla nie je možné bez „Príkazu na jazdu“, ktorý je súčasťou „Žiadanky na prepravu“. „Smernica na používanie služobných motorových vozidiel“ v čl. 2 určuje spôsob, akým je potrebné žiadanku žiadateľom na prepravu vyplniť a komu požiadavku na prepravu odovzdať. V ďalšom popisuje osoby, oprávnené žiadanky na prepravu podpísať a tým aj odsúhlasiť príkaz na jazdu s určením motorového vozidla a vodiča. Pri poskytnutých dispozičných služobných motorových vozidlách a vozidle zaradenom na oddelení sociálnych služieb MÚ B-NM  pre zabezpečenie rozvozu stravy pre dôchodcov a sociálne odkázaných ľudí, smernica neurčuje postup, akým spôsobom obdrží vodič „Príkaz na jazdu“ a kto je oprávnený tento príkaz podpísať a v akých termínoch. Žiadanky na prepravu sú po jazde sústredené u zodpovedného referenta pre autodopravu na Miestnom úrade, ktorý ich archivuje. Tento spôsob spracovania žiadaniek na prepravu je nevhodný, nakoľko pri kontrole oprávnenosti uskutočnenej jazdy chýba možnosť okamžitej kontroly porovnania oprávnenia na jazdu s uskutočnenou jazdou, a to porovnaním so zápisom vodiča v „Zázname o prevádzke vozidla osobnej dopravy“. Kontrolou odsúhlasenia príkazov na jazdu a žiadaniek na prepravu neboli kontrolnou skupinou zistené nedostatky. 
	Vodiči služobných motorových vozidiel na základe odsúhlaseného „Príkazu na jazdu“ môžu jazdu uskutočniť. Pred každým výjazdom služobného motorového vozidla musí vodič zapísať podľa predpísaných údajov do predtlačených koloniek „Záznamu o prevádzke vozidla osobnej dopravy“ počiatočný stav tachometra, čas výjazdu a cieľ jazdy. Po skončení jazdy je vodič povinný ukončiť zápis v „Zázname o prevádzke vozidla osobnej dopravy“ napísaním času príchodu, stavu tachometra po jazde a odjazdených kilometroch. Povinnosťou žiadateľa o jazdu je svojím podpisom potvrdiť jazdu uskutočnenú podľa požiadaviek vypísaných na žiadanke o prepravu.
	Každý vodič má k pridelenému služobnému motorovému vozidlu pridelenú aj čerpaciu kartu PHM od firmy SLOVNAFT a.s., s ktorou uhrádza načerpané predpísané PHM do služobného vozidla. Čerpanie PHM vykonáva podľa potreby. O každom čerpaní vykoná vodič zápis do denného záznamu o prevádzke vozidla osobnej dopravy. Na konci príslušného mesiaca je vodič povinný doplniť nádrž motorového vozidla PHM, a to z dôvodu určenia skutočnej mesačnej spotreby PHM. Každé vozidlo má určenú normu spotreby PHM, vychádzajúcu z údajov uvádzaných výrobcom vozidla vo veľkom technickom preukaze s prihliadnutím nielen na vonkajšie podmienky zásadne ovplyvňujúce spotrebu PHM /zimná prevádzka, vek vozidla a opotrebovanosť motora/, ale aj iné špecifické podmienky prevádzky motorového vozidla, schválené starostom mestskej časti interným predpisom.     
	Po poslednej jazde v príslušný deň je vodič povinný doplniť predpísané údaje   v „Zázname o prevádzke vozidla osobnej dopravy“ a svojím podpisom potvrdiť pravosť údajov. Po skončení príslušného mesiaca vodič spracuje údaje z denných záznamov o prevádzke vozidla osobnej dopravy a prepíše ich do predpísaných tlačív, a to „Výkaz o výkonoch vozidla“, kde zapíše sumár odjazdených kilometrov za príslušný deň a vyhotoví sumár za príslušný mesiac, „Prehľad tankovania, skutočnej spotreby a zásob PHM“ k poslednému pracovnému dňu v mesiaci, v ktorom podľa predtlače vyplní každé čerpanie PHM podľa množstva načerpaných pohonných látok, jednotkovú cenu za liter a celkovú cenu uhradenú po načerpaní PHM. Z uvedených údajov spraví sumár spotreby PHM a zaplatenej ceny za pohonné hmoty. K uvedenému tlačivu vodič prikladá zopnuté bločky z jednotlivých čerpaní pohonných hmôt. Z uvedených podkladov vodič spracuje „Výkaz spotreby pohonných hmôt a olejov“ za príslušný mesiac, v ktorom podľa vykázanej spotreby PHM                       a odjazdených kilometrov za príslušný mesiac vypočíta priemernú spotrebu motorového vozidla a porovná ju s predpísanou spotrebou. V prípade nadspotreby pohonných hmôt rieši záležitosť u zodpovedného referenta pre autodopravu na Miestnom úrade, a  to záznamom o nadspotrebe PHM, v ktorom uvedie predpokladaný dôvod vzniku nadspotreby. V prípade neodôvodnenej nadspotreby PHM je finančná strata  predpísaná k úhrade vodičovi. Vyššie uvedené vyplnené tlačivá vodič povinne musí odovzdať do piateho dňa nového mesiaca zodpovednému referentovi pre autodopravu na Miestnom úrade, a to z dôvodu počítačového spracovania uvedených údajov. Zodpovedný referent pre autodopravu na Miestnom úrade je povinný vyhodnotiť odovzdané tlačivá za jednotlivé služobné motorové vozidlá a svojím podpisom potvrdiť ich správnosť. V prípade spotreby PHM je povinný preveriť faktúru za spotrebu PHM od firmy SLOVNAFT a.s. s jednotlivými vykázanými čerpaniami uvedenými v predložených dokladoch za služobné motorové vozidlá a svojím podpisom potvrdiť ich správnosť. Kontrolou odovzdaných „Záznamov o prevádzke vozidla osobnej dopravy“ a výkazov o spotrebe PHM a ich vyplňovania kontrolná skupina nezistila nedostatky.
	Medzi základné povinnosti vodičov motorových vozidiel patrí aj starostlivosť o ich technický stav. Pred každou jazdou sú v zmysle Čl. 5 „Smernice na používanie služobných motorových vozidiel“ povinní odkontrolovať technický stav vozidla. Prípadne zistené nedostatky ihneď nahlásiť zodpovednému referentovi pre autodopravu na Miestnom úrade, s ktorým riešia odstránenie zistenej závady. Vodiči sú zodpovední aj za vykonanie predpísaných servisných prehliadok a výmenu prevádzkových náplní /motorový olej, chladiaca kvapalina, zmes do ostrekovačov a pod./ a výmenu pneumatík pred a po zimnom období. O vykonaných servisných prehliadkach a opravách vozidla vedie evidenciu zodpovedný referent pre autodopravu na Miestnom úrade, ktorý má pre každé motorové vozidlo osobitne založený spisový obal, do ktorého ukladá kópie faktúr. Servisná prehliadka motorového vozidla je vykonávaná podľa dohovoru jeden krát za rok. V „Smernici na používanie služobných motorových vozidiel“ chýba článok, ktorý by určoval  zodpovednosť a rozsah povinných technických prehliadok. Okrem technického stavu sú vodiči zodpovední aj za vzhľad a čistotu vozidiel. Umytie vozidiel sa realizuje podľa potreby, a to umytím na umývarke áut na čerpacej stanici patriacej firme SLOVNAF a.s.. Úhradu za umytie auta realizujú predložením čerpacej karty pridelenej k vozidlu. Na konci mesiaca odovzdávajú potvrdenie o umývaní vozidiel spolu s blokmi o čerpaní PHM zodpovednému referentovi pre autodopravu na Miestnom úrade, ktorý ich porovnáva s faktúrou od firmy SLOVNAFT a.s.. Pre vnútornú údržbu vozidiel je na miestnom úrade zakúpené technické zariadenie, ktorým vodiči údržbu podľa potreby vykonávajú.   
	Na základe vyššie uvedených skutočností, kontrolná skupina odporúča prijať nápravné opatrenie, a to dopracovať „Smernicu na používanie služobných motorových vozidiel“ v zmysle popisu textu v bode 3/,  resp. v zmysle zákona            č. 8/2009 Z.z. o cestnej premávke a o doplnení niektorých zákonov.

k bodu 4/

	V rámci kontroly evidencie a inventarizácie majetku si kontrolná skupina vybrala na kontrolu vykonanie inventarizácie majetku, záväzkov a rozdielu majetku a záväzkov ku dňu 31.12.2012. 
	Na základe § 6 ods. 3 a § 30 zákona č. 431/2002 Z. z. o účtovníctve v znení n.p. a v súlade s článkom 28, odst. 4 a odst. 5 písm. c/, Štatútu hl. mesta SR Bratislavy bol vydaný Príkaz č. 4 starostu  MČ B–NM na vykonanie inventarizácie majetku, záväzkov a rozdielu majetku a záväzkov, v ktorom okrem iného je uvedená konkrétna zodpovednosť a termín splnenia. Pri majetku hmotnej a nehmotnej povahy bolo určené vykonať fyzickú inventúru pri záväzkoch, rozdiele majetku a záväzkov, dokladovú a kombinovanú inventúru. Inventarizáciu bolo určené vykonať ku dňu 31.12.2012, tak ako určuje čl. 2 Smernice o inventarizácií. Aby bol splnený príkaz starostu MČ B-NM v plnom rozsahu a v stanovenom termíne, bola vymenovaná ústredná inventarizačná komisia a ďalších 9 čiastkových inventarizačných komisií v zložení podľa rozsahu a obsahu inventarizovanej problematiky.
	Kontrolná skupina za kontrolované obdobie vykonávala zisťovanie nepriamou kontrolou, t. j. štúdiom predložených dokladov, súvisiacich s predmetom kontroly, porovnávaním údajov v inventúrnych súpisoch s údajmi v hlavnej knihe a fyzickým stavom,  kde bolo zistené k 31.12.2012, že:
	Dlhodobo nehmotný majetok – účet 013 (softwér) predstavoval hodnotu 116.398,31 € a inventarizáciou nebol zistený rozdiel.
	Stav majetku na účte 021 – stavby v hodnote 29.547.886,84 €, stavby zverené z Magistrátu v hodnote 7.660.766,27 € a stavby z cudzích prostriedkov v hodnote 4.837 756,96 €.
	Stav majetku na účte 022 – samostatné hnuteľné veci a súbory v hodnote 1.061.283,79 €, z toho samostatne hnuteľné veci – vlastné 885.310,02 €, samostatné hnuteľné veci zverené v sume 162.475,39 € a samostatné hnuteľné veci z cudzích prostriedkov v hodnote 13.498,38 €.
	Stav majetku na účte 023 – dopravné prostriedky v sume 80.676,56 €, z toho vlastné dopravné prostriedky v sume 75.365,53 € a dopravné prostriedky z cudzích prostriedkov v sume 5.311,03 €. Nebol u kontrolovaných účtov zistený rozdiel medzi stavom účtovným a skutočným.
	Stav majetku na účte 029 – ostatný dlhodobý hmotný majetok vlastný v hodnote 4.248,82 €.
	Kontrolná skupina zamerala svoju kontrolnú činnosť aj na fyzické preverenie  dlhodobého hmotného majetku. Stav na inventúrnej karte dlhodobého hmotného majetku v miestnostiach č. 718, 719, 720, 721, 722 a 723 porovnala so skutočným fyzickým stavom a inventúrnym súpisom. Do tejto kategórie sú zaraďované majetky od 165,- € – 2.700,- €. V miestnosti číslo 723 je pod inventárnym číslom 50010270 monitor 17“ Samsung v nadobúdacej cene /NC/ 220,04 €. Pod inv. č. 54020025 je písací stroj OLIVETTI v NC 229,04 €, inv. č. 74780070 pracovná stena Katka v NC 370,28 €. Neboli zistené rozdiely medzi inventárnym súpisom a údajmi v hl. knihe a fyzickým stavom. V miestnosti č. 719 má inv. č. 40495300 chladnička WHIRPOOL 250 l v NC 208,79 €. Pod inv. č. 50010430 je vedený počítač TNB ASUS F3 JR v nadobúdacej cene 887,47 €, inv. č. 50012770 má monitor LCD TV 27“ NC     336,03 €, inv. č. 50075700 počítač CELERON D 2,66 v NC 514,82 €,                      inv. č. 50075900 má tlačiareň HP LJ 1022 v nadobúdacej cene 225,5 €,                 inv. č. 50087500 má pridelená tlačiareň HP DJ 1280 v NC 422,91 €, inv. č. 53982000 je pridelené fotoaparátu FUJI + 2 x karta 256 MB v NC 350,53 €. Pod                      inv. č. 53990000 je vedený fotoaparát OLYMPUS dig. v NC 376,82 €.                     Inv. č. 71812619 má pohovka béžová 3-miestna NC 249,00 €, inv. č. 71812620 stolička kancelárska otočná je v NC 258,00 €. Skutočný stav, zistený fyzickou kontrolou stavu, kontrolná skupina porovnala so skutočným stavom a zistila, že súčet vyjadrený v NC 3.829,98 € plne a bezozvyšku je rovný s účtovným stavom overený učtárňou MÚ BNM.
	V miestnosti č. 720 sa majetok nachádza v členení; inv. č. 50087400 monitor 17“ LCD SAMSUNG v NC 217,77 €, inv. č. 50092000 tlačiareň HP LJ 1022 v NC 168,83 €. Pod inv. č. 50098200 je vedený počítač P4 3.0 GHz v NC 369,41 €,        inv. č. 53812210 obsahuje telefónnu ústredňu PANASONIC KX – 308 v nadobúdacej cene 298,00 €, inv. č. 53820188 telefónna ústredňa PANASONIC KX v nadobúdacej cene 530,36 €. V miestnosti č. 720 je skutočne majetok v nadobúdacích cenách spolu 1.583,87 €, čo plne súhlasí a korešponduje s účtovným stavom.
	V miestnosti č. 721 má inv. č. 50059600 telefonický prístroj OPTIS. CONF. v NC 231,14 €. Televízor farebný COLOR má inv. č. 73840008 v NC 547,70 €. Trezor má inv. č. 74780041 s NC 232,36 €.
	Miestnosť č. 722 má pod inv. č. 50076900 evidovanú tlačiareň HP 1022 v NC 226,33 €. Pod inv. č. je vedený počítač P4 GBS – server v NC 529,86 €,                inv. č. 50084600 označuje monitor 17“ SAMSUNG v NC 217,77 €. Kontrolou v učtárni je potvrdená skutočnosť, že súčet 973,96 €. bezo zvyšku súhlasí so stavom účtovným. 
	V miestnosti č. 723 je pod inv. č. 50010270 vedený monitor 19“ LCD SAMSUNG v NC 220,04 €, inv. č. 5402025 je pridelené písaciemu stroju OLIVETI v NC 229,04 €, inv. č. 74780070  má pracovná stena Katka v NC 370,28 €. Celkom v miestnosti č. 723 je majetok v sume 819,36 €, čo súhlasí s účtovným stavom bezo zvyšku.
	Kontrolná skupina fyzicky skontrolovala skutočne evidovaný stav krátkodobého majetku, vedeného v oddelení vnútornej správy MÚ NMB a preverila ho s účtovným stavom. Výsledkom je, že súčet nevykazuje rozdiel s účtovným stavom a inventúrnym súpisom.
	Stav dlhodobého hmotného majetku neodpisovaného – umelecké diela a zbierky, účet 032 predstavoval hodnotu 76.946, 92 €.
	Pri inventarizácií stavu zásob, materiál na sklade, vedený na účte 112, nebol zistený rozdiel medzi stavom účtovným a skutočným, pričom celková hodnota zásob bola vo výške 843,83 €, z toho materiál na sklade (kancelárske a čistiace prostriedky) v hodnote 802,21 €, zásoby potravín DJ, 41,62 € a zásoby na sklade DHM od 170,- € do 1.700,- € boli nulové.
	Z podkladov inventarizácie stav účtu č. 211 a vykonanou fyzickou kontrolou pokladnice bol stav nulový.
	Kontrolou stavu účtu 314 – poskytnuté prevádzkové preddavky a zálohy bol zistený skutočný a účtovný stav v hodnote 192.324,08 €.
	Bol zistený skutočný stav pohľadávok za rozpočtové príjmy nedaňové – účet č. 318 vo výške 554.390,46 €, čo bezo zvyšku korešpondovalo s inventovaným stavom.
	Vykonanou inventarizáciou daňových pohľadávok, vedených na účte 319, bol zistený stav v čiastke 21.946,69 €, neboli zistené rozdiely medzi účtovným a skutočným stavom.
	Inventarizáciou účtu 331 – zamestnanci, kde účtujú záväzky z pracovnoprávnych vzťahov, záväzky inštitúcií voči zamestnancom a ich zúčtovanie, bol zistený stav vo výške 113.192,07 € – mzdy za december 2012.
	Kontrolná skupina výberovou metódou prekontrolovala postup a správnosť inventúrneho súpisu dlhodobého a krátkodobého majetku so zameraním skutočného stavu, vyjadreného v nadobúdacej cene a zmene ceny a oprávky vrátane zostatkovej ceny s účtovným stavom. Napr. budova na Junáckej 1. v NC 1.180.689,30 €, mínus oprávky 599.519,23 €. Skutočný stav v NC spolu 1.237.891,19 € bezo zvyšku je zhodný s účtovným stavom.
	Taktiež pri kontrole inventarizácie majetku v NC 162.475,39 € tento plne a bezo zvyšku korešpondoval s účtovným stavom v šiestich položkách, Varšavská 31, strojnotechnických zariadení kotolní NC 58.443,64 € mínus oprávky 42.374,65 € zostatková cena 16.095,99 €. Kopírovací stroj NC 1.346,31 €, oprávky 1.345,31 €      a 0,- € zostatková cena. Počítač P4 s príslušenstvom NC 1.083,47 €, taktiež 0,- € zostatková cena. Višňová - strojnotechnické zariadenia kotolní zostatková cena 627,88 €, Vlárska - strojnotechnické zariadenia kotolní NC 52.921,46 € pri oprávke 39.889,82 € je zostatková cena 13.031,64 €.
	Kontrolná skupina overila skutkový stav s účtovným inventarizovaného majetku. Obnova kamenného stĺpa Božej Muky – Kamzík a NC 4.248,82 € po odpočítaní oprávky 1.248,92 € má zostatkovú cenu 2.999,90 €, čo plne súhlasí s účtovným stavom.
	Z uvedeného vyplýva, že MÚ B-NM odpisuje majetok rovnomerne na základe odpisového plánu prostredníctvom účtovných odpisov. Odpisovanie majetku je v súlade s § 28 zákona č. 431/2002 Z. z. o účtovníctve v znení n. p. a s § 30 Postupy účtovania.
	Majetok MÚ B-NM je zaraďovaný do odpisových skupín v zmysle zákona        č. 595/2003 Z. z. o dani z príjmov, v znení n. p.. Majetok sa v účtovníctve člení na analytických účtoch podľa  zdrojov financovania (vlastný, zverený, cudzí). Vedie sa v programe TRIMEL, podľa zdrojov financovania, nadobúdacej ceny, dátumu obstarávania, názvu podľa stredísk a miesta jeho uloženia. Člení sa podľa doby použiteľnosti a ceny na dlhodobý a krátkodobý. Obstaranie dlhodobého majetku sa vedie na analytických účtoch podľa jednotlivých investičných akcií, schválených v rozpočte. Pozemky sa na analytických účtoch vedú v členení na vlastné a zverené. Podrobne sú vedené v programe v členení podľa čísiel parciel, výmery, ceny, listu vlastníctva. Pohľadávky sú vedené podľa druhu pohľadávky v členení na daňové a nedaňové a podľa charakteru. Podrobná evidencia je vedená v podsystéme daní a poplatkov a v podsystéme zmlúv podľa variabilného symbolu.  MÚ B-NM pri vytváraní analytických účtov a analytickej evidencie postupuje v súlade so schválenými zásadami, overenými a skontrolovanými na mieste kontrolnou skupinou. Skontrolované boli:
	Názov – stôl písací, druh hmotný, inventárne číslo 71978100, dátum obstarania 21.12.2005, dátum zaradenia 29.12.2005, doklad o zaradení fa 1438602, obstarávacia cena (nadobúdacia cena) 272,75 €, zostatková cena 272,75 €, spôsob obstarania – kúpou, dodávateľ – Drevona a. s., stredisko – Miestny úrad B-NM, útvar – odd. výst. a inv., miestnosť 726, spôsob odpisovania – daňový, rovnomerný, spôsob odpisovania – účtovný zhodne s daňovým. Percento odpisovania – účtovný 0,00. 
	Názov – PC – Server 1: GB Q7M - D2M, druh – hmotný, inventárne číslo –    2-20/1, dátum obstarania 02.03.2013, dátum zaradenia 27.03.2013, doklad o zaradení – fa 2911217731, obstarávacia  cena 1.703,10 € zostatková cena 1.703,10 €, spôsob obstarania – kúpou, tr. inv. majetku  - 2. dodávateľ – eD systém Slovakia, stredisko MÚ B-NM, miestnosť č. 521, spôsob odpisovania – daňový, rovnomerný, spôsob odpisovania – účtovný 25,00 percent odpisovania.
	Názov – Počítač – Server P Xeon 2.6, druh – hmotný, inventárne číslo -  54030385, dátum obstarania 04.06.2004, dátum zaradenia 04.06.2004, doklad o zaradení – fa 2451905752, obstarávacia cena 4.105,16 €, zostatková cena 3.935,71 €, spôsob obstarania kúpou, dátum vyradenia 09.03.2010, výrobné                č. 040604, dodávateľ – LIBRA, STREDISKO 0010 Miestny úrad B-NM, kancelária 507. Percento odpisovania – účtovný 12,20 %.
	Názov – Počítač – PC Pentium 133, proces, druh – hmotný, inventárne  číslo -  54030142, dátum obstarania 26.03.1997, dátum zaradenia 26.03.1997, doklad o zaradení 87/97, obstarávacia cena 918,64 €, zostatková cena 918,64 €, výrobné číslo  97031G, kód klas. 30.0, dodávateľ – Thajwan, stredisko 0010 MÚ B-NM útvar – oddelenie práv. a správ. majetku, miestnosť 317. Odpis účtovný – nulový.
Pri kontrole vypracovania Príkazu starostu MČ B-NM a jeho plnenia a splnenie úloh, odporúčaných v záverečnej správe vydanej ÚRK za vykonanú inventarizáciu v roku 2012, sú doporučené úlohy v počte päť s termínom plnenia do 31.03.2012, jedna do 30.05.2013, jedna do 31.10.2013 a jedna s termínom splatnosti ihneď.
	Kontrolnej skupine nebol predložený adekvátny materiál, na základe ktorého je možné skontrolovať splnenie úloh – ihneď s termínom plnenia 31.03.2013.
	V záverečnej správe ÚRK za rok 2011 boli navrhnuté tri opatrenia, z toho dve s termínom trvalým a jedno s termínom splatnosti do 31. marca 2012. Kontrolnej skupine nebol dodaný materiál, na základe ktorého môže pristúpiť k vyhodnoteniu úloh.
	Na základe vykonanej kontroly v oblasti evidencie a inventarizácie majetku MÚ B-NM za roky 2011, 2012 kontrolná skupina navrhuje dopracovať Príkaz starostu MČ B-NM, ktorý obsahuje konkrétne termíny a zodpovednosť za plnenie odporúčaných úloh daných ÚRK uvedených v Záverečných správach o termín a zodpovednosť za vykonanie kontroly splnenia uložených úloh.

Záver:

	Na základe vykonanej kontroly oddelenia vnútornej správy, správy bytov         a nebytových priestorov - referát vnútornej správy MÚ B-NM, zameranej na preverenie efektívneho zabezpečenia hospodárenia s rozpočtovými prostriedkami MČ B-NM, kontrolná skupina konštatuje, že tieto boli použité v súlade so schváleným rozpočtom.
	Kontrolované činnosti referátu vnútornej správy boli zamerané na materiálno – technické zabezpečenie MÚ B-NM, t.j. kontroly výdavkov, súvisiacich so správou a prevádzkou miestneho úradu za obdobie rokov 2011 – 2012, so zameraním na vykonávanie a zabezpečenie úloh v rozsahu vybraných činností uvedených v rámcovej náplni referátu vnútornej správy. Okrem uvedeného bolo preverené vykonávanie evidencie a inventarizácie majetku MÚ B-NM.
	Zistenia menej závažnejšieho charakteru boli prerokované so zodpovedným zamestnancom v priebehu výkonu kontroly.
	Kontrolou vedenia agendy súvisiacej s autodopravou a zabezpečenia inventarizácie majetku boli zistené nedostatky, ktoré sú premietnuté v návrhu uznesenia.
	Záverom možno konštatovať, že vzhľadom na kontrolované obdobie, kedy došlo k rozsiahlym zmenám, súvisiacich s prijatím nových zamestnancov MÚ B-NM a čiastočným prerozdeleniam rámcových pracovných náplní, prístup poverených zamestnancov kontrolovaného úseku činnosti k plneniu si svojich pracovných úloh je zodpovedný a na požadovanej úrovni.